Introducerea în protecție / protecție strictă a minim 50% din pădurile sit-ului Pădurea Bârnova - Repedea, prioritizând vecinătatea orașului și parcelele cu păduri bătrâne și păstrarea arborilor seculari, remarcabili, pe picior inclusiv în parcelele în care se exploatează, și atunci când se usucă, pentru rolul în conservarea habitatelor. Promovarea activitatilor recreative responsabile in sit.

Este valoarea lemnului singura valoare pe care ieșenii o văd în această pădure?

Din vechii codrii ai Iașiului a mai rămas Pădurea Bârnova - Repedea. Pădurea este zonă protejată Natura 2000 cu o deosebita valoare stiintifica si peisagistica, care adaposteste peste 116 specii de pasari rare, vulnerabile sau periclitate.

Este o barieră naturală care protejează unul dintre cele mai poluate orașe ale Romaniei, Iașiul.

În Pădurea Bârnova - Repedea se găsesc încă mulți stejari seculari, care cad însă și ei pradă drujbelor. Refacerea pădurii la cum este acum va dura sute de ani, nici copiii copiilor noștri nu o vor vedea așa cum o avem noi acum dacă distrugerea continuă.